MESTSKÁ ČASŤ BRATISLAVA - NOVÉ MESTO
MIESTNY ÚRAD BRATISLAVA - NOVÉ MESTO
Junácka č. 1, 832 91 Bratislava 3
        Komisia územného plánovania, urbanizmu a výstavby Miestneho zastupiteľstva
        mestskej časti Bratislava – Nové Mesto

                                                                                                                                                V Bratislave, 21. októbra 2015

ZÁPISNICA č. 8/2015

z pracovného rokovania Komisie územného plánovania, urbanizmu a výstavby,
ktoré sa konalo dňa 21. októbra 2015

Prítomní:	podľa prezenčnej listiny
		Ing. arch. Peter Vaškovič, Mgr. Edita Pfundtner, Ing. Stanislav Winkler, Ing. arch. Otto Novitzky, Ing. Andrej Árva, Ing. Helena Bánska, Ing. Jana Hodúrová, 
		Ing. Ondrej Trnovský
		Ing. arch. Milan Beláček – ospravedlnený

Program:

1.	Otvorenie	
2.	Materiály na rokovanie MR a MZ	
        2.1 Návrh na schválenie prenájmu, podľa ustanovenia § 9a ods. 9 písm. c) zákona č. 138/1992 Zb.
               o majetku obcí v znení neskorších predpisov z dôvodu hodného osobitného zreteľa, pozemku
               registra „C“ KN parc. č. 11410, katastrálne územie Nové Mesto pre manželov JUDr. Mariana
               Dobroviča a MUDr. Martu Dobrovičovú, obaja trvale bytom Sliezska 3 v Bratislave

         2.2 Návrh na predaj pozemkov registra „C“ KN parc. č. 12807/2 - zastavané plochy a nádvoria
               o výmere 18 m2, parc. č. 12807/3 - zastavané plochy a nádvoria o výmere 19 m2 a parc. č.
               12807/8 – zastavané plochy a nádvoria o výmere 40 m2, ktorý je evidovaný Geometrickým
               plánom č. 23/2014 zo dňa 08.12.2014 pre katastrálne územie Nové Mesto pre JUDr. Petra
               Profanta
	
3.	Rôzne	
3.1	Informácia o investičných zámeroch:
-	Novostavba Materskej školy v areáli ZŠ Za kasárňou,
-	Nadstavba bytového domu Vajnorská 69, 71, 73,
        3.2     Informácia o aktuálnom stave spracovávaných územných plánov zón na území MČ,	

K bodu 1 – Otvorenie 
Rokovanie komisie otvoril a viedol predseda komisie Ing. arch. Peter Vaškovič. K programu rokovania doplnil, že v bode Rôzne požiadal o poskytnutie informácií Ing. Náglovú a Ing. arch. Kocku.
Komisia schválila program rokovania komisie bez pripomienok.

Hlasovanie:	PRÍTOMNÍ:	7	
	ZA:		7	
	PROTI:	0	
	ZDRŽAL SA:	0	

K bodu 2.1 – Návrh na schválenie prenájmu, podľa ustanovenia § 9a ods. 9 písm. c) zákona č. 138/1992 Zb. o majetku obcí v znení neskorších predpisov z dôvodu hodného osobitného zreteľa, pozemku registra „C“ KN parc. č. 11410, katastrálne územie Nové Mesto pre manželov JUDr. Mariana Dobroviča a MUDr. Martu Dobrovičovú, obaja trvale bytom Sliezska 3 v Bratislave
Materiál predstavila Mgr. Jana Biharyová z Oddelenia právneho, podnikateľských činností, evidencie súpisných čísiel a správy pozemkov. Uviedla, že predmetný materiál bol predložený na rokovanie finančnej komisie a následne na rokovanie Miestneho zastupiteľstva. Z rokovania MZ bol stiahnutý s tým, že je potrebné materiál prerokovať vo všetkých komisiách.

Komisia po prerokovaní materiálu odporúča Miestnemu zastupiteľstvu

s c h v á l i ť

prenájom pozemku registra „C“ KN parc. č. 11410 – zastavané plochy a nádvoria o výmere 275 m2, ktorý je Okresným úradom Bratislava, katastrálnym odborom, vedený na liste vlastníctva č. 31 pre katastrálne územie Nové Mesto pre manželov JUDr. Mariana Dobroviča a MUDr. Martu Dobrovičovú obaja bytom Sliezska 3 v Bratislave
; v súlade s ustanovením § 9a ods. 9 písm. c) zákona č. 138/1991 Zb. o majetku obcí v znení neskorších predpisov ako prípad hodný osobitného zreteľa
; za ročné nájomné vo výške
2 654,58 €
; pričom osobitný zreteľ je daný skutočnosťou, že MUDr. Marta Dobrovičová je výlučnou vlastníčkou stavby rodinného domu so súpisným číslom 44 nachádzajúcej sa na pozemku „C“ KN parc. č. 11410, vedenom Okresným úradom Bratislava, katastrálnym odborom na LV č. 1314
•	rodinný dom nadobudla do svojho výlučného vlastníctva z titulu dedenia po svojich rodičoch;
•	nebohá matka MUDr. Marty Dobrovičovej bola nevlastnou sestrou posledne známej vlastníčky pozemku registra „C“ KN parc. č. 11410 – zastavané plochy a nádvoria o výmere 275 m2, pani Ľudmily Matysovej, rod. Ferákovej;
•	Výmerom zo dňa 26.08.1950, zn. 550-29/3-1950-VIII/3-c-HO bola na domový majetok pani Ľudmily Matysovej, rod. Ferákovej uvalená národná správa (vyvlastnenie),
•	MUDr. Marta Dobrovičová je po svojej nebohej matke neterou pani Ľudmily Matysovej rod. Ferákovej a pozemok užíva spolu so svojim manželom,
; na dobu neurčitú
; za týchto podmienok:
1.	Nájomná zmluva bude nájomcami podpísaná v lehote 60 dní od schválenia uznesenia v miestnom zastupiteľstve. V prípade, ak nájomná zmluva nebude nájomcami v uvedenej lehote podpísaná, uznesenie stráca platnosť.
2.	Nájomné za rok 2015 bude zo strany nájomcov uhradené do 31.12.2015.
3.	Nájomné, z titulu bezdôvodného obohatenia, za rok 2014 vo výške 2 575,38 € a za rok 2013 vo výške 2 528,90 € bude nájomcami uhradené do 31.12.2015.

•	bez pripomienok

Hlasovanie:	PRÍTOMNÍ:	8	
	ZA:		8	
	PROTI:	0	
	ZDRŽAL SA:	0	

K bodu 2.2 – Návrh na predaj pozemkov registra „C“ KN parc. č. 12807/2 – zastavané plochy a nádvoria o výmere 18 m2, parc. č. 12807/3 – zastavané plochy a nádvoria o výmere 19 m2  a parc. č. 2807/8 – zastavané plochy a nádvoria o výmere 40 m2, ktorý je evidovaný Geometrickým plánom č. 23/2014 zo dňa 08.12.2014 pre katastrálne územie Nové Mesto pre JUDr. Petra Profanta

Aj tento materiál predstavila Mgr. Jana Biharyová.
Členovia komisie v diskusii navrhli zvýšiť kúpnu cenu na 200 EUR/m2.

Komisia po prerokovaní materiálu odporúča Miestnemu zastupiteľstvu

s c h v á l i ť

predaj pozemkov registra „C“ KN:
•	parc. č. 12807/2 – zastavané plochy a nádvoria o výmere 18 m2
•	parc. č. 12807/3 – zastavané plochy a nádvoria o výmere 19 m2
zapísaných na liste vlastníctva č. 2382 pre katastrálne územie Nové Mesto
a
•	parc. č. 12807/8 – zastavané plochy a nádvoria o výmere 40 m2, katastrálne územie Nové Mesto, ktorý je evidovaný Geometrickým plánom č. 23/2014 zo dňa 08.12.2014, úradne overenom dňa 12.12.2014

; pre JUDr. Petra Profanta, bytom Sabinovská 9 v Bratislave
; v súlade s ustanovením § 9a ods. 8 písm. b) zákona č. 138/1991 Zb. o majetku obcí v znení neskorších predpisov

; za podmienky, že kúpna zmluva bude kupujúcim podpísaná v lehote 60 dní od schválenia uznesenia v miestnom zastupiteľstve a kúpna cena bude uhradená v lehote 20 dní odo dňa obojstranného podpísania kúpnej zmluvy. V prípade, že kúpna zmluva nebude kupujúcim v uvedenom termíne podpísaná, uznesenie stráca platnosť.

•	s pripomienkou – odporúčanú kúpnu cenu zvýšiť na 200 EUR/m2.

Hlasovanie:	PRÍTOMNÍ:	8	
	ZA:		8	
	PROTI:	0	
	ZDRŽAL SA:	0	

Pred začatím rokovania o bode programu 3. Rôzne členovia komisie  prediskutovali spôsob poskytovania materiálov na rokovanie komisie a dohodli sa na poskytovaní materiálov všetkým členom komisie v elektronickej verzii. Jeden kompletný výtlačok materiálov bude pripravený na rokovanie komisie pre prípadné potreby členov komisie. V prípade bodu programu, pre ktorý bude k dispozícii vhodná a opodstatnená grafická príloha, bude táto príloha vytlačená na zodpovedajúcej grafickej úrovni pre všetkých členov komisie.

Hlasovanie:	PRÍTOMNÍ:	8	
	ZA:		8	
	PROTI:	0	
	ZDRŽAL SA:	0	

K bodu 3. Rôzne 

3.1 Informácia o investičných zámeroch
- Nadstavba bytového domu Vajnorská 69,71,73
- Novostavba Materskej školy v areáli ZŠ Za kasárňou

Informácie o týchto investičných zámeroch poskytla Ing. Náglová z Oddelenia životného prostredia a územného plánovania.

3.2 Informácia o aktuálnom stave spracovávaných územných plánov zón na území MČ

Ing. arch. Kocka poskytol prítomným členom komisie informácie o aktuálnom stave nasledujúcich spracovávaných územných plánoch zón
•	ÚP-Z Podhorský pás, Zmeny a doplnky – spracováva sa návrh,
•	ÚP-Z Kamenné sady – Návrh Zmien a doplnkov je spracovaný a pripravený na prerokovanie,
•	ÚP-Z Ľudová štvrť – je spracované vyhodnotenie pripomienok k návrhu zadania,
•	ÚP-Z Mierová kolónia – je spracované vyhodnotenie pripomienok k návrhu zadania,
•	ÚP-Z Biely kríž – spracováva sa vyhodnotenie pripomienok k návrhu zadania,
•	ÚP-Z Jelšová – spracováva sa návrh územného plánu,
•	ÚP-Z Horná mlynská dolina – prebieha verejné obstarávanie spracovateľa,
•	ÚP-Z Nobelova – prebieha verejné obstarávanie spracovateľa,

Ing. arch. Kocka vyjadril svoj odborný názor, aby pre územie zóny Krahulčia nebol spracovávaný územný plán zóny, ale urbanistická štúdia ako overujúci územnoplánovací podklad a podklad pre návrh zmien a doplnkov platného územného plánu Bratislavy.
Ing. arch. Kocka prítomných oboznámil s územno-technickými problémami, resp. limitmi a obmedzeniami, a nestabilizovanými územnými priemetmi dopravných zámerov celomestského charakteru (železničná trať medzi žel. stanicami Predmestie a Filiálka ako súčasť projektu prepojenia železničných koridorov TEN-T, predĺženie komunikácie v Tomášikovej ul.), ktoré budú mať zásadný vplyv na formovanie rozvoja územia zóny Zátišie, ale aj na obstarávanie a spracovanie územného plánu zóny.

Ing. arch. Peter Vaškovič v. r.	
predseda komisie ÚPUaV	
Miriam Šujanová v. r.	
zapisovateľka komisie ÚPUaV